Kaapse pad gesluit ná sandstorms | Netwerk24
Deur Malherbe Nienaber 12 Julie 2018 09:23
“Hewige sandstorms” oor die Theewaterskloofdam in die Wes-Kaap het daartoe gelei dat die pad tussen Villiersdorp en Grabouw vroeg Donderdagoggend al gesluit is.
Kenny Africa, provinsiale verkeershoof, het bevestig dat dié pad in die Overberg-distrik gesluit is, met die padoppervlak wat deur sand bedek is.
Die brug oor die Theewaterskloofdam, tussen Villiersdorp en Grabouw, is Donderdagoggend weens “hewige sandstorms” gesluit en die provinsiale verkeersdienste sê dit tans onbegaanbaar as gevolg van sand op die padoppervlak. Dié foto is in Januarie geneem. Foto: Jaco Marais
Motoriste is aangeraai om ander roetes van Villiersdorp na Grabouw te neem, deur die N2 by Botrivier en Houwhoekpas.
“Sedert vroeg vanoggend moes ons die pad tussen Villiersdorp en Grabouw weereens sluit vir verkeer as gevolg van hewige sandstorms tussen die Theewaterkloofdam-brug en Vyeboom. Die pad is tans onbegaanbaar.”
Kaapstad se verkeersdienste het die oggend aangedui dat geen paaie al weens oorstromings of windskade gesluit is nie.
Die Suid-Afrikaanse Weerdiens verwag dat ’n kouefront Donderdag oor die Suidwes-Kaap sal beweeg, met reën en ’n sterk noordwestewind veral oor die binneland.
Late morning satellite image (11 July 2018). Beautiful cold front to the south-west of the country expected to make landfall in the south-western Cape tomorrow (12 July 2018) with 05-10mm in general and up to 15-25mm in the south-western mountainous regions. pic.twitter.com/pWGkPDLFgg
Meer oor: Wes-Kaap | Sandstorm | Pad Gesluit | Theewaterskloofdam